หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
16 มิ.ย. 2558

BLA แนวรับ 50.00 บาท แนวต้าน 52.75 บาท
ประเด็นวิเคราะห์:
– BLA วานนี้ขึ้นทดสอบกรอบบนของแนว Downtrend Channel ที่บริเวณ 50.75 บาท ก่อนที่จะอ่อนตัวลงมาเล็กน้อยจนปิดที่ 50.50 บาท อย่างไรก็ตามเชื่อว่าเป็นเรื่องปกติที่การที่ราคาขึ้นไปทดสอบแนวต้านสำคัญ จะโดนแรงขายกดดันให้ย่อตัวลงบ้าง แต่จาก Volume ที่เข้ามามากที่สุดตั้งแต่วันที่ 22 พ.ค. ที่ผ่านมา ทำให้เชื่อว่าราคาน่าจะไม่ยอมหยุดอยู่แค่นี้ และมีโอกาสที่จะปรับตัวขึ้นต่อมีมาก
– ขณะที่การขึ้นของราคาวานนี้ ได้ทำเกิดสัญญาณบวกจากเส้นค่าเฉลี่ย SMA 5 วัน สามารถพลิกตัดขึ้นมาตัดเส้น SMA 75 วัน และ MACD Histogram ก็ยังสามารถ Breakout แนวต้านเดิมที่ 0.31 ขึ้นมาได้ ซึ่งทำให้เชื่อว่าราคาจะสามารถผ่านแนวต้านที่ 50.75 บาท ขึ้นได้ เพื่อทดสอบแนวต้านถัดไปที่ SMA 200 วันที่ 52.75 บาท
– ซื้อเมื่อผ่านแนวต้าน 50.75 บาท โดยมีเป้าหมายที่ 52.75 บาท และ ตั้งจุดตัดขาดทุนที่ 50.00 บาท